**«Көрме-жәрмеңкелік сауда бойынша қосылған құн салығының төленуін бақылау қағидаларын бекіту туралы» Қазақстан Республикасы Қаржы министрінің бұйрық жобасын қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба Қазақстан Республикасы Салық Кодексінің 528-бабы  
 4-тармағының бесінші бөлігінің ережесін іске асыру шеңберінде әзірленді, онда Еуразиялық экономикалық одаққа мүше басқа мемлекеттің аумағынан Қазақстан Республикасының аумағына әкелінген тауарлардың көрме-жәрмеңкелік саудасы бойынша қосылған құн салығының төленуін бақылау жөніндегі қолданыстағы функционалды бекіту көзделген. Жоба жалпы халықтың мүдделерін қозғайтын немесе қоғамдық-саяси пікірталас тудыратын өзгерістерді көздемейді. Бұл экономикалық қызметтің ашықтығын арттыруға, салық тәртібін нығайтуға және әділ салық салуды қамтамасыз етуге ықпал ететін оң әсер етеді.

Жобаны қабылдау қоғамда әлеуметтік шиеленісті немесе наразылықты тудырмайды. Керісінше, ол салықтық әкімшілендіру процесіне және салық төлеуден және бюджетке төленетін басқа да міндетті төлемдерден жалтаратын тұлғаларға қатысты уақтылы шаралар қабылдауға бағытталған, бұл мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарын бағалау:**

Жоба Қазақстан Республикасы Салық Кодексінің 528-бабы 4-тармағының бесінші бөлігін іске асыру мақсатында әзірленді. Тиісінше, ол Конституцияға және өзге де қолданыстағы нормативтік құқықтық актілеріне қайшы келмейді.

Ұсынылып отырған құқықтық реттеу Қазақстан Республикасының аумағына Еуразиялық экономикалық одаққа мүше басқа мемлекеттің аумағынан әкелінген тауарлардың көрме-жәрмеңке саудасы бойынша қосылған құн салығын төлеуді бақылау тәртібін бекітілетіндіктен, қажетті және негізделген болып табылады. Бұл әкімшілік тәжірибенің құқықтық айқындылығы мен дәйектілігіне ықпал етеді.

Жоба салық төлеушілер үшін жаңа міндеттер мен шектеулер енгізбейді, тек Қазақстан Республикасының Салық кодексінде көзделген процесті реттейді.

Осылайша, жоба заңнаманы қолдануда құқықтық айқындық пен болжамдылықты нығайтуға ықпал етеді.

**3. Ақпараттық салдарын бағалау:**

Жобаның ақпараттық салдары орташа деп бағаланады, өйткені Жоба көрме-жәрмеңкелік саудасы бойынша қосылған құн салығын төлеуді реттеу мен бақылауды жүзеге асыруға арналған, бұл меншік иелерінен алған мәліметтері бойынша қашықтықтан бақылауды жүзеге асыруға мүмкіндік береді, нәтижесінде көлеңкелі экономика үлесінің қысқаруына әкеп соғады.Бұдан басқа, жаңа Салық кодексінің нормаларына сәйкес келтірілуіне байланысты түсіндіру жұмыстарын жүргізу туындамайды, қажет болған жағдайда пресс-релиз ұсынылатын болады.

**4. Өзге де салдарын бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға алып келмейді.

Жоба республикалық бюджеттен қосымша шығындарды талап етпейді және кәсіпкерлік ортаға, бәсекелестікке немесе экологиялық жағдайға теріс әсер етпейді.

Жоба нормаларды техникалық нақтылауға бағытталған және ұйымдастырушылық немесе институционалдық реформаларды көздемейді.

Басқа салдарлар болжанбайды.

**Қазақстан Республикасының**

**Қаржы министрі М. Тәкиев**